text: El temporal deixa pluges uniformes arreu del país, però sense danys materials importants | InfoCat, l'infomatiu digital de Catalunya i el Maresme
  Pàgina d'inici > Catalunya, El Temps, Notícies	> El temporal deixa pluges uniformes arreu del país, però sense danys materials importants
  El temporal deixa pluges uniformes arreu del país, però sense danys materials importants
  CATALUNYA >> Plou, però sense destrosses. El temporal de pluja ha entrat de matinada a Catalunya i ha avançat fins a fer-se hegemònic al país. Els ruixats, però, no estan provocant gaires problemes.
  Durant tot el matí s'han acumulat entre 30 i 50 litres per metre quadrat, sobretot al litoral i a l'àrea de Tarragona, on en alguns barris les clavegueres no han pogut xuclar tota l'aigua acumulada. Al Polígon Francolí i a la Nacional 340, alguns vehicles han quedat atrapats per l'acumulació d'aigua però no s'han hagut de lamentar danys personals.
  La Direcció General de Protecció Civil de la Generalitat manté activada la prealerta del pla Inuncat. La Generalitat demana prudència a les zones de platja per la possibilitat de fort onatge i mala mar. També està activada una prealerta del Pla d'Emergències del Parc Fluvial del Besòs perquè l'acumulació de pluges pot fer augmentar el cabal de manera important.
  La pluja continuarà present al llarg de la tarda.
  Els aiguats han anat pujant des del sud de la Península cap al nord. Aquest divendres al vespre han afectat el País Valencià. Les fortes ratxes de vent i la pluja han arrencat arbres i han fet caure part d'una nòria d'una fira instal·lada a Gandia, on un petit tornado també ha fet bolcar un camió. A València s'ha hagut de tancar el port al trànsit marítim.
  Abans, el temporal ha passat per Andalusia i Múrcia, on ha fet molt mal. Fins a deu persones han mort a causa dels aiguats. A Múrcia han mort tres persones, entre elles una nena de 9 anys, arrossegades per les riuades, i quatre més a Andalusia.
  Deu morts pel temporal de pluja que ha provocat inundacions a Múrcia i Andalusia Un veí de Mollet s'endú els 100 milions de l'Euromilions